N o v é   z n e n i e
N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na hmotnosti a rozmery
určitých kategórií motorových vozidiel a ich prípojných vozidiel  
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16 a § 7 ods. 19 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:

Čl. I
§ 1
Toto nariadenie vlády sa vzťahuje na motorové vozidlá kategórie M2, M3 a N  a ich prípojné vozidlá kategórie O) (ďalej len „vozidlo“) určené na prevádzku v premávke na pozemných komunikáciách a upravuje podrobnosti o ich typovom schválení ES vzťahujúcom sa na hmotnosti a rozmerov.	
					  § 2
(1) Na účely tohto nariadenia vlády sa rozumie 
a) autobusom alebo autokarom vozidlo uvedené v osobitnom predpise,2)
b) kategóriou autobusu alebo autokaru kategória uvedená v osobitnom predpise,2)
c) kĺbovým autobusom alebo autokarom vozidlo uvedené v osobitnom predpise,2)
d) dvojpodlažným autobusom alebo autokarom vozidlo uvedené v osobitnom predpise,2)
e) rozmermi vozidla  rozmery vozidla uvedené výrobcom, ktoré závisia od konštrukcie vozidla,
f) dĺžkou vozidla rozmer, ktorý sa meria podľa STN 30 0026. Pri meraní dĺžky vozidla sa nesmú brať do úvahy:
	1. zariadenia na stieranie a ostrekovanie,
      2. predné alebo zadné štítky s označením,
	3. colné plombovacie zariadenia a ich ochrana,
	4. zariadenia na zabezpečenie nepremokavých plachiet a ich  ochrana,
	5. osvetľovacie zariadenia, 
	6. zrkadlá a iné zariadenia na nepriame videnie,
	7. pomôcky na zlepšenie výhľadu vodiča,
	8. potrubia na prívod vzduchu,
	9. pozdĺžne zarážky pre odmontovateľné karosérie, 
	10.prístupové schodíky a držadlá,
	11.gumové tlmiče nárazov a podobné zariadenia,
	12.zdvíhacie plošiny, prístupové rampy a podobné zariadenia v prevádzkovom stave s rozmermi do 300 mm za predpokladu, že ložná plocha  vozidla sa nezväčší,
	13.spojovacie zariadenia pre motorové vozidlá, 
	14.tyčové zberače prúdu elektricky poháňaných vozidiel,
	15.vonkajšie slnečné clony,
g) šírkou vozidla  rozmer, ktorý sa meria podľa STN 30 0026; pri meraní šírky vozidla sa  nesmú brať do úvahy:
      1. colné plombovacie zariadenia a ich ochrana,
      2. zariadenia na zabezpečenie nepremokavých plachiet a ich  ochrana,
3.oznamovače poškodenia pneumatiky,
4.vyčnievajúce flexibilné časti systémov zabraňujúcich rozstreku podľa osobitného predpisu3),
5.osvetľovacie zariadenia,
      6.u vozidiel kategórie M2 a M3 nakladacie rampy v prevádzkovom stave, zdvíhacie plošiny a podobné  zariadenia v prevádzkovom stave za predpokladu, že  nepresahujú viac než 10 mm bočnú stranu vozidla a že  rohy rámp sú obrátené smerom dopredu alebo dozadu a sú  zaokrúhlené s polomerom minimálne 5 mm; hrany musia byť zaokrúhlené s polomerom minimálne 2,5 mm,
     7.zrkadlá a iné zariadenia na nepriame videnie,
     8.indikátory tlaku pneumatík,
     9.zatiahnuteľné schodíky,
     10.vyduté časti stien pneumatiky bezprostredne nad bodom styku s vozovkou,	
     11.pozorovacie pomôcky,
     12.zatiahnuteľné bočné vodiace zariadenia na autobusoch a autokaroch určené na používanie na autobusových vodiacich systémoch, ak nie sú zatiahnuté,
h) výškou vozidla rozmer, ktorý sa meria podľa osobitného predpisu3); pri meraní výšky vozidla sa nesmú brať do úvahy antény a pantografové alebo tyčové zberače v ich zdvihnutej polohe;u vozidiel so zariadením na zdvihnutie nápravy sa musí brať do úvahy vplyv tohto zariadenia,
i) hmotnosťou vozidla v pohotovostnom stave hmotnosť uvedená v osobitnom predpise,4)
j) technicky najväčšou prípustnou naloženou hmotnosť (M) najväčšia hmotnosť vozidla stanovená výrobcom v závislosti od jeho konštrukcie a výkonu. Kategória vozidla sa ustanoví v súlade s osobitným predpisom4). K príslušnej technickej konfigurácii typu vozidla sa môže priradiť len jedna najväčšia technicky prípustná naložená hmotnosť, definovaná jednou skupinou možných hodnôt uvedených v bodoch informačného dokumentu v prílohe II smernice. Priradenie jednej hodnoty platí primerane aj pre príslušné technické požiadavky podľa písmen k), l), m), n), o) ,
k) technicky najväčšou prípustnou hmotnosťou na nápravu (m) hmotnosť zodpovedajúca najväčšiemu statickému vertikálnemu zaťaženiu povrchu vozovky vyvinutému nápravou, ktorú na základe konštrukcie vozidla a nápravy stanoví výrobca vozidla. U vozidiel kategórie N1 sa technicky najväčšia prípustná hmotnosť na zadnú nápravu môže prekročiť najviac o 15%. Technicky najväčšia prípustná hmotnosť naloženého vozidla v prípade ťažného vozidla s pripojeným prípojným vozidlo, sa môže prekročiť najviac o 10% alebo o 100 kg podľa toho, ktorá hodnota je menšia a za predpokladu, že jazdná rýchlosť je obmedzená na 80 km/h alebo menej. Výrobca vozidla musí špecifikovať každé takéto obmedzenie rýchlosti alebo iné prevádzkové podmienky v návode na obsluhu,
l) technicky  najväčšou prípustnou hmotnosťou na skupinu náprav (μ) hmotnosť         zodpovedajúca najväčšiemu statickému vertikálnemu zaťaženiu povrchu vozovky vyvinutému skupinou náprav, ktorú na základe konštrukcie vozidla a skupiny náprav určí výrobca vozidla,
m) technicky najväčšou prípustnou hmotnosťou ťahaných vozidiel (TM) najväčšia hmotnosť ťahaných vozidiel určená výrobcom,
n) technicky najväčšou prípustnou hmotnosťou v bode spojenia motorového vozidla hmotnosť zodpovedajúca najväčšiemu prípustnému statickému vertikálnemu zaťaženiu v bode spojenia vychádzajúca z konštrukcie motorového vozidla alebo spojovacieho zariadenia a stanovená výrobcom. Táto hmotnosť nezahŕňa hmotnosť spojovacieho zariadenia motorového vozidla, 
o) technicky najväčšou prípustnou hmotnosťou v bode spojenia  návesu alebo prívesu so stredovou nápravou hmotnosť zodpovedajúca najväčšiemu prípustnému statickému vertikálnemu zaťaženiu prenášanému prípojným vozidlom na  ťahač v bode spojenia, ktorú určí výrobca  prípojného vozidla. 
(2) Na účely tohto nariadenia vlády sa použijú aj pojmy, ktoré sú vymedzené  osobitným    predpisom.4)

                           § 3
 (1) Hmotnosť a rozmery vozidla  musia spĺňať technické požiadavky ustanovené v bodoch 2.1 až 2.1.1.3, 2.1.2.5, 2.2.1 až   2.3, 2.4.4, 2.9, 2.13 až 2.19, 7.1, 7.4.1 až  7.4.3,  7.6 až 7.9, 7.11 prílohy I a v bodoch 2. a 3. prílohy IV smernice Európskeho parlamentu a Rady 97/27/ES z 22. júla 1997 o hmotnostiach a rozmeroch určitých kategórií motorových vozidiel a ich prípojných vozidiel v platnom znení, ktorou sa mení a dopĺňa smernica 70/156/EHS v platnom znení (ďalej len „smernica “) a v  prílohe  č.1. 
(2) Najväčšia prípustná hmotnosť vozidla podľa požiadaviek prílohy IV smernice je ustanovená v osobitnom predpise.5) Na hmotnosti a rozmery vozidla sa vzťahujú aj osobitné predpisy.6)
(3) Štátny dopravný úrad úrad7) môže   schváliť vozidlo, ktoré nespĺňa požiadavky  ustanovené  v bode 7.6 prílohy I smernice a ktorého rozmery presahujú rozmery učené v   odseku  1 a  bode 2 prílohy č. 1.Odchylné schválenie vozidla   sa uvedie v osvedčení o typovom schválení podľa vzoru ustanoveného v prílohe III smernice,  pričom platí ustanovenie § 5 ods.2.
		
§ 4
(1) Žiadosť o udelenie typového schválenia ES vozidla8) pre typ vozidla vzťahujúceho sa na hmotnosti a rozmery predkladá výrobca štátnemu dopravnému úradu. 
(2) Prílohou k žiadosti podľa odseku 1 je informačný dokument, ktorý spĺňa požiadavky ustanovené v  prílohe II smernice. 
(3) Vozidlo predstavujúce typ vozidla, ktorý má byť schválený, poskytne výrobca  poverenej technickej službe overovania vozidiel. 
(4) Udelenie typového schválenia ES vozidla  alebo typového schválenia pre typ vozidla vzťahujúceho sa na hmotnosti a rozmery sa nesmie zamietnuť, ak sú splnené technické požiadavky podľa tohto nariadenia vlády. 
(5) Štátny dopravný úrad vydá osvedčenie o typovom schválení ES vozidla pre typ vozidla vzťahujúcom sa na hmotnosti a rozmery podľa vzoru ustanoveného v prílohe III smernice. 
(6) Každému schválenému typu vozidla štátny dopravný úrad pridelí číslo typového schválenia ES podľa osobitného predpisu9); nemožno prideliť rovnaké číslo typového schválenia ES rôznym typom vozidla.
(7) Ak sa zmení typ vozidla schváleného podľa tohto nariadenia vlády  postupuje sa podľa osobitného predpisu.10) 
(8) Opatrenia na zabezpečenie zhody výroby sa prijímajú podľa osobitného predpisu.11) 
(9) Technické požiadavky podľa tohto nariadenia vlády sa rovnako vzťahujú na typové schválenie vozidla pre typ12) vozidla vzťahujúce sa na hmotnosti a rozmery.
§ 5
(1)Príslušný štátny orgán13) nesmie odmietnuť ani zakázať uvedenie typu vozidla na trh, jeho evidenciu alebo uvedenie do prevádzky v premávke na pozemných komunikáciách alebo používanie v premávke na pozemných komunikáciách z dôvodov vzťahujúcich sa na hmotnosti a rozmery, ak sú splnené požiadavky podľa tohto nariadenia vlády.
(2)Štátny dopravný úrad  môže 
a) odmietnuť udeliť typové schválenie pre typ vozidla,  
b) odmietnuť a zakázať uvedenie typu na trh, jeho evidenciu alebo uvedenie do prevádzky v premávke na pozemných komunikáciách alebo používanie vozidla, 
c) považovať za neplatné osvedčenie o zhode podľa osobitného predpisu4), 
d) povoliť na vozidle len prepravu nedeliteľného nákladu, 
ak vozidlo, ktoré bolo schválené v inom členskom štáte nespĺňa  požiadavky podľa  tohto nariadenia vlády okrem bodov 7.3 a 7.6 prílohy I smernice.
§ 6
	Týmto nariadením vlády sa preberá právny akt Európskych spoločenstiev uvedený v prílohe č. 2.
Čl. II
Nariadenie vlády Slovenskej republiky č. 403/2005 Z. z. o najväčších prípustných rozmeroch a najväčšej prípustnej hmotnosti niektorých vozidiel sa mení a dopĺňa takto:
1.§ 8 znie:
„8
Týmto nariadením vlády sa preberajú právne akty Európskych spoločenstiev uvedené v prílohe č. 2.“.
2. Príloha č. 2 vrátane nadpisu znie:
„Príloha č. 2
k nariadeniu vlády č. 403/2005 Z. z.
ZOZNAM PREBERANÝCH PRÁVNYCH AKTOV EURÓPSKYCH SPOLOČENSTIEV

l. Smernica Rady 96/53/ES z 25. júla 1996, ktorou sa v Spoločenstve stanovujú najväčšie 
	prípustné rozmery niektorých vozidiel vo vnútroštátnej a medzinárodnej cestnej doprave a 
	maximálna povolená hmotnosť v medzinárodnej cestnej doprave (Mimoriadne vydanie Ú. 
	v. EÚ, 7/zv.2.) v znení smernice Európskeho parlamentu a Rady 2002/7/ES z 18. februára 
	2002 (Mimoriadne vydanie Ú. v. EÚ, 7/zv.6.).

2. Smernica Európskeho parlamentu a Rady 97/27/ES z 22. júla 1997 týkajúca sa hmotností a 
rozmerov určitých kategórií motorových a ich prípojných vozidiel, ktorou sa mení a dopĺňa smernica 70/156/EHS  (Mimoriadne vydanie Ú. v. EÚ, 13/zv. 19.) v znení smernice Európskeho parlamentu a Rady 2001/85/ES  z 20. novembra 2001(Mimoriadne vydanie Ú. v. EÚ, 13/zv. 29.) a smernice Komisie 2003/19/ES z 21. marca 2003 (Mimoriadne vydanie Ú. v. EÚ, 13/31.).“.

Čl. III
	Toto nariadenie vlády nadobúda účinnosť  31.mája 2006.